Det perfekte sted at bo i København!
Enormt dejlig lejlighed med direkte udgang til gårdhave og direkte udgang til centrale, hyggelige Enghave Plads på den anden side. Vi nød også godt af Enghave Parken og den fine legeplads derovre, hvilket er 2 minutters gang fra lejligheden.
Lejligheden er rigtig god til børnefamilier - vores søn var dybt underholdt af alle legesagerne og gyngen i lejligheden.
Vi har selv boet på Vesterbro i København i 14 år, og dette er bare det perfekte spot, hvis du vil opleve byen, og samtidig bo i et rimelig roligt kvarter, der emmer af hygge - med caféer, madsteder, små unikke butikker, små barer, lokal stemning og rare mennesker lige i nærheden!
Der var dejlig stille i lejligheden, selvom den ligger lige ud til Enghave Plads - samt en meget komfortabel seng, et stort tv og et unikt køkken.
Sara og Martin var nemme og søde at kommunikere med.
Vi kommer helt sikkert tilbage!